भागवत कथा ज्ञान यज्ञ में श्रीकृष्ण जन्मोत्सव
भास्कर संवाददाता|श्रीगंगानगर
गोधामसीताराम आश्रम समिति के तत्वावधान में पुरानी आबादी वार्ड नं. 2 नजदीक शिव मंदिर में गोवर्धन पर्वत वाले सोनू महाराज के सान्निध्य में चल रही श्रीमद् भागवत कथा ज्ञान सप्ताह के तहत सोमवार चौथे दिन भगवान श्रीकृष्ण के जन्म की संगीतमयी कथा वाचन हुआ।
उन्होंने कहा कि मथुरा के राजा कंस के अपनी बहन पर किए जा रहे अत्याचारों एवं मथुरा में फैले कुशासन का अंत करने के लिए देवकी की गोद में कारागृह में श्रीकृष्ण ने जन्म लिया। कंस से बचाने के लिए देवकी के पति वासुदेव ने उन्हें वृंदावन-गोकुल में मइया यशोदा के घर छोड़ा। यशोदा को पुत्र प्राप्ति के समाचार मिलने पर समस्त वृंदावन-गोकुलवासी यशोदा नंद को बधाइयां देने आए। इस अवसर पर जब नंद के आनंद भयो जय कन्हैयालाल की... गीत सुनाया तो पंडाल में उपस्थित महिला एवं पुरुषों ने नाचते हुए एक दूसरे को गुलाल लगाया श्रीकृष्ण जन्म की बधाइयां दी। कथा से पूर्व समिति के पदाधिकारी यशपाल सिंह चौहान, डॉ. शगुन सिंह महात्मा, अंग्रेज सिंह धालीवाल, विनोद खुराना, सतीश खुराना, एडवोकेट शेरसिंह सर्रा, डॉ. रमेश, धीरज गहलोत आदि ने स्वामी जी का माल्यार्पण कर स्वागत किया। कथा में माखन मिश्री, पंचमेवा, पंचामृत का भोग लगाकर भक्तों में बांटा गया।
bho_Deva san_Deva hin_Deva hin_Deva